लेख को पढ़ना समरी लिखना ड्राफ़्ट बनाने की योजना बनाना
ऐब्स्ट्रैक्ट्स वे संक्षिप्त पैराग्राफ़ होते हैं जो लेखक द्वारा रिसर्च लेखों को समराइज़ करने के लिए लिखे जाते हैं। अधिकांश अकादमिक जर्नलों में ऐब्स्ट्रैक्ट्स को शामिल किया जाता है और ये सामान्यतः 100-200 शब्दों से अधिक के नहीं होते हैं। ऐब्स्ट्रैक्ट में जर्नल के लेख की एक संक्षिप्त समरी होती है, जिससे आपको रिसर्च अध्ययन की महत्वपूर्ण हाईलाइट्स (highlights) मिल सकें।  ऐब्स्ट्रैक्ट का उद्देश्य यह होता है कि रिसर्च करने वाले शीघ्रतापूर्वक किसी जर्नल को छान सकें और यह देख सकें कि क्या कोई विशेष रिसर्च लेख उनके द्वारा किए जाने वाले काम के उपयुक्त है। अगर आप चूहों में इम्यून सिस्टम रिसपॉन्स पर रिसर्च एकत्रित कर रहे हों, तब आप 100 शब्दों में केवल यही नहीं जान लेंगे कि क्या वह रिसर्च आपकी फ़ील्ड की है, बल्कि यह भी जान जाएँगे कि उसके परिणाम आपकी खोजों का समर्थन करते हैं, अथवा उनसे अलग हैं। याद रखिए कि ऐब्स्ट्रेक्ट और लेख की समरी दो अलग-अलग चीज़ें हैं, इसलिए जो लेख की समरी ऐब्स्ट्रेक्ट की तरह लगती है, वह घटिया समरी है। एक ऐब्स्ट्रेक्ट घना संक्षिप्तीकरण होता है और इसमें रिसर्च के संबंध में उस स्तर के विवरण और निष्कर्ष नहीं शामिल हो सकते जो समरी में हो सकते हैं। सुनिश्चित  करिए कि आपको पता हो कि लेखक क्या चर्चा या विश्लेषण करेंगे, रिसर्च या उसका विषय क्यों महत्वपूर्ण है, क्या यह लेख उसी विषय पर लिखे गए किसी और लेख के प्रत्युत्तर के रूप में लिखा गया है, आदि। ऐसा करने से आपको पता चलेगा कि आप अपनी समरी में किन तर्कों और डेटा को शामिल करें और उनका विश्लेषण करें। झट से निष्कर्ष पर पहुंचिए और विषय के बारे में और अधिक जानकारी पाने के लिए, और यह समझने के लिए कि यह जटिल रूपरेखा और तर्क किस दिशा में ले  जा रहे हैं, जानिए कि प्रस्तावित रिसर्च कहाँ तक पहुँचती है। अगर आप रिसर्च करने वाले के निष्कर्षों को पहले पढ़ लेंगे तब जानकारी को समझना बहुत आसान हो जाएगा। निष्कर्ष पर पहुँच जाने के बाद भी आपके लिए वापस जा कर लेख पढ़ना ज़रूरी है, मगर केवल तब जबकि रिसर्च अभी उपयुक्त हो। अगर आप रिसर्च एकत्र कर रहे हों, मगर केवल तब जबकि रिसर्च की अभी भी कुछ उपयोगिता हो, क्योंकि अगर आप विपक्ष में कोई राय चाहते हैं तब आपको एक और स्त्रोत को लेने की ज़रूरत नहीं है। आपको मुख्य विचार जानने के लिए लेख को दोबारा पढ़ने की ज़रूरत न पड़े, इसलिए यह सुनिश्चित कर लीजिये कि पहली बार में ही आप प्रमुख तर्क को पकड़ लें। पढ़ते समय नोट्स लेते रहिए या मुख्य विचारों के नीचे लाइन खींचते जाइए।  लेख के पहले एक दो पैराग्राफ़ पर विशेष ध्यान दीजिये। सबसे अधिक संभावना यही है कि लेखक अपने पूरे लेख की थीसिस (thesis) का वर्णन यहीं करेगा। समझिए कि वह थीसिस क्या है और निश्चय करिए कि मुख्य तर्क क्या है या वह कौन सा विचार है जिसे लेखक या लेखकों का समूह अपनी रिसर्च द्वारा साबित करना चाहता है। यह समझने के लिए कि कौन सा वाक्य थीसिस है, आप हाइपोथीसिस, परिणाम, विशेषकर, सामान्यतः, या स्पष्टतः जैसे शब्दों पर ध्यान दीजिएगा क्योंकि इन्हीं से संकेत मिलेगा कि कौन सा वाक्य थीसिस है।  रिसर्च के मुख्य तर्क के नीचे लाइन खींचिए, हाईलाइट करिए या उसे मार्जिन में फिर से लिख डालिए। अपना ध्यान इस मुख्य बिन्दु पर केन्द्रित रखिए, ताकि आप शेष लेख को इससे कनेक्ट करके देख सकें कि साथ में वह सब कैसा लगता है। ह्यूमैनिटीज़ (humanities) में कभी-कभी किसी लेख के लिए स्पष्ट और संक्षिप्त थीसिस पाना कठिन हो जाता है क्योंकि वे अक्सर जटिल, ऐब्सट्रेक्ट विचारों के संबंध में होते हैं (जैसे आधुनिक कविता काल के उत्तरार्द्ध में वर्ग, या स्त्रीवादी फ़िल्में, आदि)। यदि वह अस्पष्ट हो, तब प्रयास करिए कि आप ही, जितना भी आप समझ सके हैं, उसके आधार पर, बता सकें कि लेखक अपने विश्लेषण के आधार पर क्या सिद्ध करने का प्रयास कर रहे हैं। लेखकों ने जिन मुख्य मुद्दों पर चर्चा की है, उन्हें हाईलाइट करते हुये, जर्नल के लेख के विभिन्न खंडों को पढ़ते रहिए। उन मुख्य सिद्धांतों और विचारों पर अपना ध्यान केन्द्रित रखिए जिन्हें प्रस्तावित किया गया है, और उनको उन मुख्य विचारों से कनेक्ट करने की कोशिश करते रहिए जिन्हें लेखकों द्वारा लेख की शुरुआत में सामने लाया गया है।  सामान्यतः जर्नल के लेख में फोकस के विभिन्न क्षेत्रों को सब-सेक्शन शीर्षकों से मार्क (mark) किया गया होगा जिनका लक्ष्य रिसर्च के दौरान किसी खास चरण या बात पर ध्यान आकृष्ट करना होगा। इन सब-सेक्शन्स के शीर्षक आम तौर पर बोल्ड होते हैं और शेष टेक्स्ट से बड़े फॉन्ट (font) में होते हैं। यह ध्यान रहे कि अक्सर अकादमिक जर्नल बहुत शुष्क अध्ययन होते हैं। क्या यह अत्यंत आवश्यक है कि क्या लेखक द्वारा मेंढकों के अध्ययन में उनको दिये जाने वाले ग्लिसरीन मिश्रण के सूत्र के 500 शब्दों के प्रूफ़ (proof) को पूरी तरह से पढ़ा जाये? शायद हो, और शायद न भी हो। यदि आप केवल मुख्य विचार जानना चाहते हैं, और यह कि आखिरकार वह सब क्यों लिखा गया है, तब शायद रिसर्च लेख के हर शब्द को पढ़ना ज़रूरी नहीं है। जब आप रिसर्च कर रहे होते हैं और अकादमिक जर्नल्स से जानकारी जुटा रहे होते हैं, तब कुशलता ही कुंजी होती है। जब आप सामग्री को छान रहे हों, तब सक्रिय रूप से पढ़िए। सब-सेक्शन शीर्षकों पर ध्यान केन्द्रित करके, जर्नल के लेख के प्रत्येक भाग को गोले में रखिए या हाईलाइट करिए। इन खंडों में आम तौर पर संदर्भ सूची के अतिरिक्त, परिचय, मेथोडोलोजी (methodology), रिसर्च परिणाम, और निष्कर्ष होता है।  आप लेख की समीक्षा नहीं कर रहे हैं, आप उसका एक ओवरव्यू दे रहे हैं। लेख की शुरुआत में संभवतः परिचय में, लेखक रिसर्च अध्ययन के फ़ोकस की चर्चा करेंगे, और यह भी कि रिसर्च करने का लक्षित उद्देश्य क्या था। आपकी समरी को यहाँ पर ही शुरू होना चाहिए। अपने शब्दों में बताइये कि इस रिसर्च से लेखक किस मुख्य तर्क को सिद्ध करना चाहते हैं। वैज्ञानिक लेखों में, आम तौर से एक परिचय होता है जिससे प्रयोग या अध्ययन का बैकग्राउंड स्थापित होता है, और जिसमें समराइज़ करने को बहुत कुछ नहीं होता है। इसके बाद रिसर्च प्रश्न के विकास और परीक्षण की प्रक्रिया आएगी, जो कि शेष लेख की सामग्री को निर्धारित करने में महत्वपूर्ण भूमिका अदा करेगी। इस भाग में अध्ययन के लिए इस्तेमाल किए जाने वाले टूल्स और उसकी विधियों की चर्चा की जाएगी। दूसरे शब्दों में, आपको यह समराइज़ करने की आवश्यकता है कि किस तरह लेखक या रिसर्चर, उस निर्णय पर पहुंचे जिस पर वे मूल रिसर्च या डेटा एकत्र करके पहुंचे हैं। टेस्टिंग प्रक्रिया के विवरण को पूर्ण रूप से आपकी समरी में शामिल किए जाने की आवश्यकता नहीं है; इनको एक ऐसे साधारण विचार में बदल दिया जाना चाहिए कि किस प्रकार रिसर्च प्रश्न का समाधान किया जाएगा। अध्ययन का परिणाम आम तौर पर प्रोसेस (process) किया हुआ डेटा होगा, जिसमें कभी-कभार कच्चे और बिना प्रोसेस किए हुये आंकड़े भी शामिल होंगे। समरी में केवल प्रोसेस किए हुये डेटा को ही शामिल किया जाना चाहिए। समरी के सबसे महत्वपूर्ण भागों में से एक वह है जिसमें यह विवरण दिया जाये कि लेखकों ने अपने काम के निष्कर्षस्वरूप क्या सिद्ध किया। क्या लेखक सफल हुये और क्या उन्हें रिसर्च करने के उद्देश्य की प्राप्ति हुई? लेखकों द्वारा रिसर्च से क्या निष्कर्ष निकाले गए हैं? इस रिसर्च के इंप्लीकेशन्स (implications) क्या हैं, जिन्हें इस लेख में बताया गया है? सुनिश्चित करिए कि आपकी समरी में रिसर्च प्रश्न, निष्कर्ष/परिणाम, और वे परिणाम किस प्रकार पाये गए, यह सब शामिल किया गया है। ये लेख के महतावपूर्ण हिस्से हैं जिन्हें छोड़ा नहीं जा सकता है। कुछ समरीज़ के लिए यह आवश्यक होता है कि लेख में यह दिखाया जाये, कि किस प्रकार लेखकों द्वारा प्रस्तुत विचारों में सम्बन्धों का विकास होता है। समरी का प्राथमिक उद्देश्य यह होता है कि लेखक के मुख्य मुद्दों का पाठक के लिए एक संक्षिप्त ओवरव्यू प्रस्तुत किया जाये, जिसमें महत्वपूर्ण यह है कि आप उन तर्कों को स्पष्ट करें और उन्हें अपने शब्दों में सामने लाएँ। खाली स्थानों और मान्यताओं को भर दीजिये, जिससे रिसर्च स्पष्ट हो सके और उसकी संक्षेप में समरी बन सके। कभी कभी ह्यूमनिटीज़ के लेखों की समरी बनाने के दौरान यह और भी अधिक महत्वपूर्ण हो जाता है। जैसे कि, शायद कवि जॉर्ज हर्बर्ट के ईश्वरीय सम्बन्धों के संबंध में घनीभूत तर्कों को पेडेस्ट्रियन (pedestrian) समरी की तरह प्रस्तुत किया जाये: "उसके सिद्धांतों के विपरीत, लेखक उसके दैनिक रूटीन (routine) की चर्चा करके हर्बर्ट को ह्यूमनाइज़ करने का प्रयास कर रहा है।" किसी लेख की समरी को उसका सम्पादन नहीं करना चाहिए, और न ही डेटा का खुद से इंटरप्रिटेशन करना चाहिए, जब तक कि वह असाइनमेंट का भाग ही न हो। सामान्यतः, समरी का उद्देश्य लेखक के पॉइंट की समरी करना है न कि अपनी बातें जोड़ना और सम्पादन करना। इस बात की समझ आना कुछ नए अनुभवहीन रिसर्च लेखकों के लिए कठिन हो सकता है, मगर कोशिश करिए कि "मैं" उसके बाहर ही रहे। उद्धरणों का इस्तेमाल अक्सर कॉलेज के पेपर या निबंध लिखने के लिए किया जाता है, और जर्नल लेख की समरी के लिए ये कम महत्वपूर्ण होते हैं। जब जर्नल लेख की समरी बना रहे हों तब बिना उनके अर्थ पर से और अभीष्ट सामग्री से ध्यान हटाये विचारों को पैराफ़्रेज़ (paraphrase) करने पर फ़ोकस करिए। जब आप किसी विद्वतापूर्ण लेख की सामग्री की चर्चा कर रहे हों सदैव प्रेज़ेंट टेन्स का इस्तेमाल करिए। इससे आपको पूरे समय समानान्तर व्याकरणीय संरचना बनाए रखने में मदद मिलेगी। दोहराने से ही अच्छा लेखन होता है। वापस जा कर आपने जो लिखा है उसके फ़ोकस और उसकी सामग्री की जर्नल के लेख से यह देखने के लिए तुलना करें कि क्या वो दोनों मैच करते हैं। उचित रूप से समराइज़ किया गया जर्नल लेख संभावित पाठकों को एक संक्षिप्त रिव्यू उपलब्ध कराता है, जो कि तब महत्वपूर्ण होता है जबकि वे किसी विषय विशेष पर किसी खास जानकारी के लिए ब्राउज़ या खोज कर रहे होते हैं। शीघ्रतापूर्वक स्वतंत्र लेखन के रूप में लेख की अकादमिक यात्रा का वर्णन करिए, जिसमें शुरू से लेकर निष्कर्ष तक पहुँचने के चरणों का उल्लेख करिए, मेथोडोलोजी का विवरण दीजिये और यह भी बताइये कि किस प्रकार का अध्ययन किया गया है। बहुत स्पेसिफ़िक (specific) होने की ज़रूरत नहीं है; वास्तविक समरी उसी के लिए होगी। जब आप पहली बार शुरुआत कर रहे हों, उस समय छंटनी करने का विचार मत करिए बस जल्दी से यह लिख डालिए कि आपको लेख में क्या याद रह गया है। इससे आपको समरी बनाने के लिए मुख्य बिन्दुओं की खोज में आसानी होगी। आप इनको मुख्य सहायक विचार, लेख के सेक्शन्स कह सकते हैं। हालांकि इनको स्पष्टतः सब-हेडिंग्स के रूप में रखा जा सकता है, मगर इनकी खोज के लिए कुछ और करने की भी ज़रूरत होगी। कोई भी ऐसी चीज़ जो कि एक ऐसा मुख्य बिन्दु हो, जो लेखक के प्रमुख तर्क को सहायता देता हो, उसे समरी में अवश्य शामिल होना चाहिए।  रिसर्च के आधार पर आप यह तय कर सकते हैं कि आप रिसर्च के सैद्धान्तिक बैकग्राउंड का विवरण देना चाहेंगे या रिसर्च करने वालों की मान्यताओं का। वैज्ञानिक लेखन में यह महत्वपूर्ण है कि रिसर्च करने से पहले रिसर्चर ने जिस हाइपोथीसिस (hypotheses) की रूपरेखा दी हो उसे समराइज़ किया जाए, और साथ ही उस प्रोजेक्ट के लिए जो प्रक्रिया अपनाई गई हो, उसे भी दिया जाये। अपनी समरी में गणनाओं को संक्षेप में दीजिये और साथ ही समरी के लिए डेटा का साधारण इंटरप्रिटेशन (interpretation) भी करिए। हयूमनिटीज़ लेखों में, आम तौर से अच्छा यह होता है कि मूल मान्यताओं की समरी दी जाये, और लेखक की विचारधारा भी बता दी जाये, और उसके साथ ही पूरे लेख में दिये गए उदाहरण और विचार भी प्रस्तुत किए जाएँ। यह सुनिश्चित करिए कि लेख में प्रयोग किए गए सभी प्रमुख कीवर्ड्स (keywords) आपकी समरी में भी हों। महत्वपूर्ण यह है कि आप इनमें से अधिक जटिल शब्दों के अर्थ को पूरी तरह से समझ लें ताकि जब आप अपनी समरी में इनका इस्तेमाल करें तब आपके पाठक को इन्हें समझने में कठिनाई न हो। कोई भी शब्द या टर्म (term) जिसे आपके लेखक द्वारा रचा गया हो, उसे आपकी समरी में शामिल होना चाहिए और उस पर चर्चा होनी चाहिए। जर्नल की समरी को लेख की लंबाई के आसपास होने की ज़रूरत नहीं है। समरी का उद्देश्य रिसर्च का एक केण्डेंस्ड (condensed) मगर अलग विवरण देना है, या तो प्राथमिक रिसर्च कलेक्टर (collector) के इस्तेमाल के लिए अथवा इसलिए कि रिसर्च प्रक्रिया के दौरान बाद में कभी, आप जानकारी को, फिर से समझ सकें। मोटे तौर पर आप शायद प्रत्येक मुख्य बिन्दु के लिए एक पैरा बना सकते हैं, मगर अधिकांश अकादमिक लेखों के लिए 500-1000 शब्दों से अधिक लंबाई नहीं होनी चाहिए। अधिकांश जनरल समरी के लिए आप अनेक छोटे-छोटे पैरा लिखेंगे जिनमें जर्नल लेख के अलग-अलग हिस्सों की समरी दी गई होगी।
ऐब्स्ट्रैक्ट (abstract) पढ़िये: रिसर्च का संदर्भ समझिए: निष्कर्ष पर झट से पहुंचिए: लेख के प्रमुख तर्क या स्थिति को पहचान लीजिये: तर्क का अध्ययन करिए: पढ़ते समय नोट्स लीजिये: व्यक्तिगत सर्वनामों (मैं, तुम, हम, हमारे, तुम्हारे, मेरे) का इस्तेमाल मत करिए।
 जहां तक संभव हो टोन (tone) को निरपेक्ष बनाए रखिए: रिसर्च प्रश्न परिभाषित करने से शुरुआत करिए: लेखकों द्वारा प्रयोग की गई मेथोडोलोजी की चर्चा करिए: परिणाम का विवरण दीजिये: लेख में प्रस्तुत मुख्य विचारों को कनेक्ट करिए: अपने निष्कर्ष मत निकालिए: जर्नल के लेख से सीधे उद्धरण लेने से बचिए: प्रेज़ेंट टेन्स (present tense) का इस्तेमाल करें: अपने ड्राफ़्ट को दोहराइए: रिसर्च का संक्षिप्त विवरण लिखिए: तय करिए कि लेख का कौन सा पक्ष सबसे महत्वपूर्ण है: समरी में इस्तेमाल करने के लिए मुख्य शब्दावली की पहचान कर लीजिये: लक्ष्य बनाइये कि वह संक्षिप्त रहे:
https://www.wikihow.com/Summarize-a-Journal-Article https://www.wikihow.com/Summarize-a-Journal-Article https://www.wikihow.com/Summarize-a-Journal-Article
Reading the Article Writing Your Summary Planning a Draft